b'\n_START_ARTICLE_\nForbrugerr\xc3\xa5det T\xc3\xa6nk\n_START_PARAGRAPH_\nForbrugerr\xc3\xa5det T\xc3\xa6nk, tidligere bare Forbrugerr\xc3\xa5det, er en dansk, uavhengig forbrukerorganisasjon som arbeider for \xc3\xa5 fremme b\xc3\xa6redyktig og sosialt ansvarlig forbruk og velfungerende markeder med det form\xc3\xa5l \xc3\xa5 sikre forbrukernes rettigheter og gj\xc3\xb8re forbrukerne til en maktfaktor p\xc3\xa5 markedet.\n_START_SECTION_\nOrganisasjon\n_START_PARAGRAPH_\nForbrugerr\xc3\xa5det arbeider for alle forbrukere, uansett ressurser, bopel og politisk observans. Forbrugerr\xc3\xa5det arbeider for \xc3\xa5 forbedre forbrukernes vilk\xc3\xa5r gjennom debatt, opplysning og hjelp til alle med interesse for sammenhengen mellom forbruk og samfunn._NEWLINE_Foreningens n\xc3\xa5v\xc3\xa6rende formann er Anja Philip, som ble valgt den 17. april 2012. Forbrugerr\xc3\xa5det har sete i 332 r\xc3\xa5d og nevnder, og yter gratis forbrukerr\xc3\xa5dgivning. Dessuten st\xc3\xa5r Forbrugerr\xc3\xa5det i K\xc3\xb8benhavn, Odense, Esbjerg og \xc3\x85lborg for gratis gjeldsr\xc3\xa5dgivning til sosialt utsatte, som ivaretas av frivillige.\n_START_SECTION_\nT\xc3\xa6nk og T\xc3\xa6nk Penge\n_START_PARAGRAPH_\nForbrukerbladet T\xc3\xa6nk inneholder blant annet tester (av aktuelle produkter innenfor eksempelvis elektronikk, hus og have, barn, biler og sykler, personlig pleie, mat og samfunnsansvar) samt artikler av mere overordnet karakter omhandlende forbrukerorientert stoff. Forbrugerr\xc3\xa5det har siden 2009 dessuten utgitt magasinet T\xc3\xa6nk Penge._NEWLINE_Begge magasinene produseres av Benjamin Media for s\xc3\xa5 vidt ang\xc3\xa5r det journalistiske innhold, mens alle testene lages av Forbrugerr\xc3\xa5dets testavdeling og Forbrugerr\xc3\xa5dets kommunikasjonssjef er ansvarshavende sjefredakt\xc3\xb8r.\n_START_SECTION_\nT\xc3\xa6nk Mer A/S\n_START_PARAGRAPH_\nForbrugerr\xc3\xa5dets datterselskap T\xc3\xa6nk Mer A/S ble stiftet i 2009 i forbindelse med lanseringen av magasinet T\xc3\xa6nk Penge og har til form\xc3\xa5l \xc3\xa5 skape produkter som gj\xc3\xb8r det bedre, enklere og billigere \xc3\xa5 v\xc3\xa6re forbruker. T\xc3\xa6nk Mer A/S mottar ikke offentlig st\xc3\xb8tte. Aktivitetene skal v\xc3\xa6re omkostningsdekket, og et eventuelt overskudd fra aktivitetene under T\xc3\xa6nk Mer A/S gjeninvesteres ubesk\xc3\xa5ret til aktiviteter til gavn for forbrukerne.\n_START_SECTION_\nT\xc3\xa6nk.dk\n_START_PARAGRAPH_\nT\xc3\xa6nk.dk er Forbrugerr\xc3\xa5dets nettside med produkttester i kategoriene: Barn, computere og software, elektronikk, foto og video, fritid og sport, hus og have, hvitevarer, mat, reiser og transport, helse og personlig pleie. Testene baserer seg p\xc3\xa5 det anerkjente, internasjonale testsamarbeide ICRT og offentliggj\xc3\xb8res i Danmark i bladet T\xc3\xa6nk og p\xc3\xa5 t\xc3\xa6nk.dk._NEWLINE_Nettsiden kobler testene med aktuell politikk og med r\xc3\xa5d blant annet basert p\xc3\xa5 erfaringene fra Forbrugerr\xc3\xa5dets representanter i de 29 forskjellige ankenevnder og r\xc3\xa5dgivningen til forbrukere som ringer inn til Forbrugerr\xc3\xa5dets telefontjeneste med sp\xc3\xb8rsm\xc3\xa5l.'